Eksarĥeja

Eksarĥeja, Eksarĥejo aŭ Exarcheia (Greke: Εξάρχεια) [eksarĥio] estas populara kvartalo de Ateno, la ĉefurbo de Grekio. La areo estas fama kiel areo, kie estas multaj grekaj anarkiistoj.

La kvartalo nomiĝas laŭ fama komercisto, kiu malfermis grandan butikon en la regiono. Eksarĥeja limas oriente al la kvartalo Kolonki, kaj situas inter Patission Avenuo, Penpistimio kaj Alexander.

 Konstruaĵoj kaj butikoj 
En Exarcheia troviĝas la Nacia Arkeologia Muzeo de Ateno, la Nacia Teknika Universitato de Ateno kaj la sidejo de la Tutgrekia Socialista Movado (PASOK). En la stratoj sidas multaj libraj kaj bildliteraturaj vendejoj kaj justkomercaj kaj ekologiaj superbazaroj.

 Homoj 
La kvartalo estas fama pro la grekaj anarkiistoj kiuj loĝas tie kaj ĝenerale ĉar estas la greka centro de la radikale politika kaj intelekta aktivismo. En Eksarĥeja loĝas plue multaj socialistoj kaj sidas kontraŭfaŝismaj grupoj kaj la sidejo de socialdemokrata partio PASOK. PASOK estas ofta celo de anarkiistaj atakoj kiam ĝi agas tro "dekstre" laŭ la opinioj de anarkiistoj. La kontraŭfaŝismaj grupoj protektas la grandan rifuĝintan komunumon de Eksarĥeja kontraŭ kontraŭrifuĝintaj atakoj.
eta|La Greka Decembra Tumulto de 2008|alternative=|maldekstra

 Historio 
En decembro 2008, du policistoj murdis 15-jaraĝan Aleksandros Grigoropoulos. La murdo kreis grandan tumulton en kiu la tumultuloj ĵetis brulbotelojn, ŝtonojn kaj aliajn objektojn al la polico. Dume, la tumulto disetendis al aliaj grekaj urboj.

 Referencoj 

Kategorio:Kvartaloj de Ateno
Kategorio:Kulturo de Ateno
Kategorio:Anarkiismaj komunumoj
Kategorio:Anarkiismo en Grekio